**PROSAFE** Sufinancira Europska unija



Zajedničke akcije

Najbolja praksa **2. srpnja 2015.**

***PROSAFE-ov bilten***

**PROSAFE uspješno pokrenuo zajedničku akciju nadzora tržišta potrošačkih proizvoda – „JA2014“**

**PROSAFE je uspješno pokrenuo do sad najveću zajedničku akciju. U sljedeće dvije godine 35 tijela nadležnih za nadzor tržišta iz 27 država članica EU-a i zemalja EFTA-e zajedno će surađivati oko otkrivanja neusklađenih proizvoda u pet kategorija: zaštitne ograde, LED i CFL rasvjeta, igračke koje stvaraju zvukove, vatromet i električni alati.**

Zajednička akcija ima nekoliko uloga. Kao prvo, osigurati sigurnost potrošačima otkrivanjem i povlačenjem nesigurnih proizvoda s europskog tržišta. Kao drugo, osigurati jednake i poštene uvjete poslovanja te kao treće, podupirati i povećati slobodan protok robe na europskom tržištu.

Sudionici zajedničke akcije dolaze iz Austrije, Belgije, Bugarske, Hrvatske, Cipra, Češke, Danske, Estonije, Finske, Francuske, Njemačke, Grčke, Islanda, Italije, Latvije, Litve, Luksemburga, Malte, Nizozemske, Norveške, Poljske, Portugala, Rumunjske, Slovačke, Slovenije, Švedske i Ujedinjenog Kraljevstva. Ovo je po broju sudionika u projektu do sad najveća zajednička akcija koju koordinira PROSAFE.

Zajednička akcija obuhvaća sljedećih pet kategorija proizvoda:

 Zaštitne ograde

PROSAFE je ponovio svoju vježbu utvrđivanja prioriteta za proizvode za skrb o djeci 2013. godine. Potvrđeno je da zaštitne ograde imaju prioritet zbog činjenice da je 75 djece u dobi od 0 do 4 godine bilo ozlijeđeno do te mjere da su morali koristiti usluge hitne službe. Glavni problemi vezani uz ovaj proizvod su padovi i zaglavljivanje udova ili vrata, gušenje te izloženost drugim opasnostima poput opekotina i trovanja. Revidirana europska norma objavljena je u prosincu 2011. godine i jedan od zadataka ove akcije je provjeriti potvrđuje li revidiranje sigurnosnu normu.



*Publika prati prezentaciju predviđenih aktivnosti u sklopu zajedničke akcije*

PROSAFE, Avenue des Arts / Kunstlaan 41, B-1040, Brussels, Belgium.

Telefon: +32 (2) 8080 996 i 997, E-pošta: [info@prosafe.org](mailto:info@prosafe.org)

 LED (dioda koja emitira svjetlost) i CFL (kompaktna fluorescentna) rasvjeta

LED (i CFL) rasvjeta jedni su od najučinkovitijih proizvoda koji smanjuju potrošnju energije pa je tako ovaj oblik rasvjete jedan od najpopularnijih tijekom proteklih godina. Međutim, iskustvo pokazuje da se na europsko tržište u velikom broju stavljaju LED svjetiljke niske kvalitete, koje su neusklađene pa čak i opasne. Navedeno je prouzrokovalo nesreće i požare i narušilo ugled LED rasvjete među potrošačima. Od 2012. godine u sustavu RAPEX zabilježeno je više od 90 obavijesti o LED svjetiljkama, rasvjetnim lancima i cijevima. Uz to, podnesene su mnoge prijave sukladno zaštitnoj klauzuli Direktive o niskom naponu (engl. LVD) za LED svjetiljke koje predstavljaju rizik od strujnog udara ili požara. Projekt o nadzoru tržišta kojeg je 2013. godine pokrenula radna skupina za administrativnu suradnju (engl. LVD ADCO) otkrio je vrlo visoku stopu odstupanja od utvrđene norme (86% od 123 svjetiljke nije bilo usklađeno s tehničkim ili administrativnim zahtjevima).

 Igračke koje stvaraju zvukove

Aktivnost će biti usmjerena na akustične odnosno igračke koje stvaraju zvukove. Podlogu čini podatak da je glavna sigurnosna norma za igračke, EN71-1 ažurirana 2013. godine kada je usvojena nova izmjena (A2:2013 EN 71-1, o zahtjevima za zvuk koji stvaraju takve igračke). Spomenuta izmjena klasificira akustične igračke u tri kategorije izloženosti ovisno o trajanju izloženosti:

o I. kategorija uključuje primjerice igračke sa slušalicama za uši

o II. kategorija uključuje zvečke ili igračke za stiskanje, igračke koje pokreće vjetar a koje su imitacija glazbenih instrumenata

o III. kategorija uključuje primjerice dječje pištolje i dječje zviždaljke.

Glavni rizik povezan s ovim igračkama je da prekomjerna izloženost buci može izazvati izravna oštećenja sluha uključujući gubitak sluha ili spuštanje slušnog praga. Također mogu postojati neizravni štetni učinci povezani sa fiziološkim i psihološkim efektima i kognitivnim oštećenjima. Djeca su osobito osjetljiva jer imaju različitu predodžbu o opasnostima od buke te im često nedostaje sposobnost kontroliranja svijeta oko sebe.

 Vatromet

81 obavijest u sustavu RAPEX odnosila se na vatromet tijekom zadnje tri godine te je prethodna aktivnost nadzora tržišta koja je pokrenuta kao dio zajedničke akcije 2011. godine otkrila značajan broj neusklađenih proizvoda: za 48% uzoraka bilo je utvrđeno da ne udovoljavaju tehničkim sigurnosnim normama ili normama označavanja. Cilj ovogodišnje zajedničke akcije je prikupiti i testirati 190 artikala u dva kruga – prije Nove godine 2016. i prije Nove godine 2017. – djelomično u suradnji s mušterijama. Također se planira provjeriti i e-prodaja vatrometa.

 Električni alat

Ova grupa proizvoda obuhvaća nekoliko podskupina, na primjer bušilice, različite vrste pila, brusilice, škare, sjekače, čekiće, trimere, odvijače, udarne ključeve i drugo. Glavne opasnosti povezane s električnim alatom su posjekotine, strujni udari, opekotine, leteće čestice, zapetljavanje odjeće, uganuća i iščašenja, buka i vibracije. U sustavu RAPEX zabilježen je značajan broj obavijesti tijekom zadnjih pet godina. Aktivnost će biti usmjerena na ručno-držane (prijenosne) alate na struju, a koji su dostupni u „uradi sam“ trgovinama. Ova će aktivnost također pokrenuti postupak određivanja prioriteta koji može usmjeravati daljnje aktivnosti unutar ove skupine proizvoda.

PROSAFE, Avenue des Arts / Kunstlaan 41, B-1040, Brussels, Belgium.

Telefon: +32 (2) 8080 996 i 997, E-pošta: info@prosafe.org



*Glavna direktorica za potrošačku politiku, DG JUST, Despina Spanou*

*i direktor PROSAFE-a Jan Deconinck tijekom pokretanja akcije „JA2014“*

Uz pet aktivnosti usmjerenih na navedene proizvode, zajednička akcija uključuje brojne aktivnosti za razvoj metoda koje su usmjerene na daljnji razvoj najbolje prakse koju su države članice već uspostavile pod krovnom organizacijom PROSAFE. One se odnose na:

 procjenu rizika od opasnih proizvoda

 izradu materijala za sustav e-učenja za službenike koji rade u nadzoru tržišta diljem Europe

 stalno unapređivanje nadzora tržišta uzajamnim provođenjem procjena između tijela nadležnih za nadzor tržišta diljem zemalja EU-a i EFTA-e

 razvoj veza između tijela nadležnih za nadzor tržišta i carine, država proizvođača i nadležnih tijela prekomorskih zemalja.

**Osoba za kontakt:**

Voditelj projekta: g. Jan Deconinck

E-pošta: info@prosafe.org

Telefon: +32 (2) 8080 996 or 997

**Opće informacije**

Ovu obavijest izdaje PROSAFE i 35 nadležnih tijela koja sudjeluju u zajedničkoj akciji o nadzoru tržišta i sigurnosti proizvoda – „JA2014“.

Spomenutu akciju koordinira PROSAFE (engl. *Product Safety* – Sigurnost proizvoda), neprofitna organizacija koja okuplja službenike za nadzor tržišta iz cijele Europe i cijelog svijeta.

Više informacija potražite na mrežnoj stranici [www.prosafe.org](http://www.prosafe.org).

Na spomenutoj stranici možete pronaći i informacije o zajedničkoj akciji iz 2013.godine te o ostalim zajedničkim akcijama koje je koordinirao PROSAFE. Pretražite poveznice na „Projekti“ u lijevoj koloni.

**Izjava o odricanju odgovornosti**

Predmetni bilten PROSAFE-a proizlazi iz zajedničke akcije o nadzoru tržišta i sigurnosti proizvoda –

„JA2014“, koja se financira sredstvima Europske unije u okviru „Programa aktivnosti Zajednice u području potrošačke politike (2014-2020)“.

Bilten isključivo odražava stajalište autora. *Izvršna agencija za potrošače, zdravlje i hranu (engl. Chafea)* nije odgovorna za daljnje korištenje u njemu sadržanih informacija.

PROSAFE, Avenue des Arts / Kunstlaan 41, B-1040, Brussels, Belgium.

Telefon: +32 (2) 8080 996 i 997, E-pošta: info@prosafe.org